**ประกาศ องค์การบริหารส่วนตำบลคันธุลี**



**เรื่อง สอบราคาจ้างขยายเขตประปาหมู่บ้าน หมู่ที่ ๑๐ ตำบลคันธุลี**

**อำเภอท่าชนะ จังหวัดสุราษฎร์ธานี**

องค์การบริหารส่วนตำบลคันธุลี มีความประสงค์จะ**สอบราคาจ้างขยายเขตประปาหมู่บ้าน หมู่ที่ ๑๐ ตำบลคันธุลี อำเภอท่าชนะ จังหวัดสุราษฎร์ธานี** โดยใช้ท่อ พีวีซี ขนาด ๒ นิ้ว ชั้น ๘.๕ ระยะทาง ๒,๔๐๐ เมตร พร้อมอุปกรณ์ รายละเอียดตามประมาณการและแบบแปลนอบต.คันธุลี พร้อมป้ายประชาสัมพันธ์โครงการ

ราคากลางของงานก่อสร้างในการสอบราคาครั้งนี้เป็นเงินทั้งสิ้น **๒๐๐,๐๐๐.๐๐ บาท (สองแสนบาทถ้วน)**

ผู้มีสิทธิเสนอราคาจะต้องมีคุณสมบัติ ดังต่อไปนี้

๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๑๐๐,๐๐๐.๐๐ บาท

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลคันธุลี ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

กำหนดดูสถานที่ก่อสร้างในวันที่ ๑๖ พฤษภาคม ๒๕๕๖ ตั้งแต่เวลา ๑๐.๓๐ น. ถึงเวลา ๑๒.๐๐ น. **ณ หมู่ที่ ๑๐ ตำบลคันธุลี อำเภอท่าชนะ จังหวัดสุราษฎร์ธานี** และกำหนดรับฟังคำชี้แจงรายละเอียดเพิ่มเติมในวันที่ ๑๖ พฤษภาคม ๒๕๕๖ ตั้งแต่เวลา ๑๓.๐๐ น. เป็นต้นไป

กำหนดยื่นซองสอบราคา ในวันที่ ๒ พฤษภาคม ๒๕๕๖ ถึงวันที่ ๑๖ พฤษภาคม ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ส่วนการคลังองค์การบริหารส่วนตำบลคันธุลี อำเภอท่าชนะ จังหวัดสุราษฎร์ธานี และในวันที่ ๑๗ พฤษภาคม ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ให้ไปยื่นซอง ณ ศูนย์รวมข้อมูลการจัดซื้อหรือการจัดจ้างระดับอำเภอท่าชนะ และกำหนดเปิดซองใบเสนอราคาในวันที่ ๒๐ พฤษภาคม ๒๕๕๖ ตั้งแต่เวลา ๑๐.๐๐ น. เป็นต้นไป

ผู้สนใจติดต่อขอรับเอกสารสอบราคาจ้าง **ในราคาชุดละ ๕๐๐.๐๐บาท** ได้ที่ส่วนการคลัง องค์การบริหารส่วนตำบลคันธุลี อำเภอท่าชนะ จังหวัดสุราษฎร์ธานี ในวันที่ ๒ พฤษภาคม ๒๕๕๖ ถึงวันที่ ๑๗ พฤษภาคม ๒๕๕๖ ตั้งแต่เวลา ๐๘.๓๐น. ถึงเวลา ๑๖.๓๐น. ดูรายละเอียดได้ที่เว็บไซต์ [www.khanthuli.go.th](http://www.khanthuli.go.th) หรือสอบถามทางโทรศัพท์หมายเลข ๐-๗๗๓๘-๑๙๖๗ ต่อ ๑๓ ในวันและเวลาราชการ

ประกาศ ณ วันที่ ๒ พฤษภาคม พ.ศ. ๒๕๕๖

(นายมงคล ธรรมฤทธิ์)

นายกองค์การบริหารส่วนตำบลคันธุลี